
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 529 

28 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση συμβάσεων μίσθωσης έργου στο Νομικό 
Πρόσωπο «Αθλητικός Οργανισμός» του Δήμου 

Μυτιλήνης. 1 

Έγκριση σύναψης συμβάσεων μίσθωσης έργου από 
τη Νομαρχιακή Αυτοδιοίκηση Σάμου με επτά (7) 
άτομα, διαφόρων ειδικοτήτων, για χρονικό διά¬ 
στημα ενός (1) έτους. 2 

Έγκριση σύμβασης μίσθωσης έργου του Δήμου Μού- 

δρου. 3 

Ανάληψη αρμοδιοτήτων από τη Δημοτική Αστυνο¬ 
μία Έδεσσας. 4 

Τροποποίηση συστατικής πράξης του Συνδέσμου 

Καθ/τας ΑΛΜΩΠΙΑΣ. 5 

Τροποποίηση συστατικής πράξης του Οργανισμού 
Πολιτισμού Αθλητισμού Νέας Γενιάς Δήμου Αξι- 

ούπολης. 6 

Απόκτηση της Ελληνικής Ιθαγένειας από την Ομογε¬ 
νή ΚΑΡΑΤΣΑΟΥΣΕΒΑ ΛΥΝΤΑ (ΚΑΒΑ0ΗΑυ3ΗΕ\/Α 

ΕΙϋΑ) του Γεώργιου και της Ζαγράφας. 7 

Σύσταση νομικού προσώπου με την επωνυμία «Ορ¬ 
γανισμός Εφαρμογής Πολεοδομικού Σχεδιασμού 

Ν. Εύβοιας». 8 

Κατανομή ωρών υπερωριακής με αμοιβή εργασίας, 
στους μονίμους υπαλλήλους της Δ/νσης Αγρο¬ 
τικής Ανάπτυξης Λασιθίου που ασχολούνται στο 
Πρόγραμμα καταπολέμησης του Δάκου της Ελι¬ 
άς έτους 2006. 9 

Έγκριση πραγματοποίησης υπερωριακής με αμοιβή 
εργασίας από υπαλλήλους που ασχολούνται στο 
Πρόγραμμα Καταπολέμησης του Δάκου της Ελι¬ 
άς το 2006. 10 


Α ΠΟΦΑΣΕΙ Σ 

Αριθμ. 3439 (1) 

Έγκριση συμβάσεων μίσθωσης έργου στο Νομικό Πρόσω¬ 
πο «Αθλητικός Οργανισμός» του Δήμου Μυτιλήνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 καθώς 
και τις όμοιες των ν. 1735/1987 και 2307/1995 και τις 
όμοιες του άρθρου 15 του ν. 3260/2004. 


2. Την υπ’ αριθμ. 37/2005 απόφαση του Διοικητικού 
Συμβουλίου του Νομικού Προσώπου «Αθλητικός Ορ¬ 
γανισμός του Δήμου Μυτιλήνης» με την οποία ζητεί¬ 
ται παροχή έγκρισης για σύναψη σύμβασης μίσθωσης 
έργου. 

3. Την υπ’ αριθμ. ΔΙΠΠ/Φ. ΕΓΚΡ.1/500/18274/22.12.2005 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 και την υπ’ αριθμ. 13342/14.3.2006 απόφα¬ 
ση κατανομής του Υφυπουργού Εσωτερικών Δημόσιας 
Διοίκησης και Αποκέντρωσης με την οποία εγκρίθηκαν 
οι συμβάσεις μίσθωσης έργου για τους Πρωτοβάθμιους 
ΟΤΑ για ένα (1) έτος. 

4. Το υπ’ αριθμ. οικ. 14543/21.3.2006 έγγραφο του 
ΥΠΕΣΔΔΑ, αποφασίζουμε: 

Εγκρίνουμε την σύναψη σύμβασης μίσθωσης έργου 
στο Νομικό Πρόσωπο «Αθλητικός Οργανισμός του Δή¬ 
μου Μυτιλήνης» των παρακάτω ειδικοτήτων: 

α)Ένα (1) άτομο κλάδου ΔΕ για οργάνωση αθλητικών 
εκδηλώσεων 

β) Δεκαπέντε (15) άτομα κλάδου ΠΕ καθηγητές φυ¬ 
σικής αγωγής 

γ) Δύο (2) άτομα κλάδου ΥΕ για συντήρηση, φύλαξη, 
καθαριότητα αθλητικών εγκαταστάσεων. 

Τα παραπάνω άτομα θα απασχοληθούν στο έργο που 
θα τους ανατεθεί με απόφαση του Διοικητικού Συμβου¬ 
λίου αντίστοιχα για χρονικό διάστημα ενός (1) έτους. 

Η αμοιβή καθορίζεται στο ποσό που θα οριστεί από 
το Διοικητικό Συμβούλιο του Νομικού Προσώπου. 

Τ ο παραπάνω έργο δεν ανάγεται στον συνήθη κύκλο 
καθηκόντων των υπαλλήλων του Νομικού Προσώπου 
και απαγορεύεται η ανανέωση ή παράταση των συμ¬ 
βάσεων αυτών. 

Με την σύμβαση μίσθωσης έργου που θα καταρτι- 
σθεί σύμφωνα με απόφαση του Διοικητικού Συμβουλίου 
καθορίζονται οι τυχόν αναγκαίοι όροι και κάθε λεπτο¬ 
μέρεια, σχετικά με τα δικαιώματα και τις υποχρεώσεις 
του αναδόχου. 

Σημειώνουμε ότι σε περίπτωση που οι ανωτέρω ανά¬ 
γκες έχουν καλυφθεί σε προσωπικό είτε με μετάταξη, 
είτε με πρόσληψη μόνιμού προσωπικού, παρακαλούμε 
να ενημερώσετε απευθείας το Υπουργείο Εσωτερικών 
Δημόσιας Διοίκησης και Αποκέντρωσης (Δ/νση Οργά¬ 
νωσης και Λειτουργίας ΟΤΑ - Τμήμα Προσωπικού ΟΤΑ 
- Τηλ. 210-3332521 εσωτ. 415, εντός πέντε (5) ημερών 
από την λήψη της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Μαρτίου 2006 

Ο Γενικός Γραμματέας Περιφέρειας κ.α.α. 

Ο Γ ενικός Διευθυντής 
Γ. ΒΑΘΡΑΚΟΥΛΗΣ 

-♦- 

Αριθμ. 3879 (2) 

Έγκριση σύναψης συμβάσεων μίσθωσης έργου από τη 
Νομαρχιακή Αυτοδιοίκηση Σάμου με επτά (7) άτομα, 
διαφόρων ειδικοτήτων, για χρονικό διάστημα ενός 
(1) έτους. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του ν. 2218/1994 και 2240/1994 «Ίδρυση 
και λειτουργία της Νομ/κής Αυτ/σης». 

2) Τις διατάξεις του ν. 2503/1997 «Διοίκηση, Οργάνωση 
και Στελέχωση της Περιφέρειας κ.λπ.». 

3) Τις διατάξεις του ν. 2527/1997 «Τροποποίηση δι¬ 
ατάξεων και συμπλήρωση του ν. 2190/1994», άρθρο 6 
«συμβάσεις μίσθωσης έργου». 

4) Την υπ’ αριθμ. ΔΙΠΠ/Φ.ΕΓΚΡ.1/66/132/ 14.3.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 Π.Υ.Σ (Φ.Ε.Κ. 252 Α712.11.1998), όπως τρο¬ 
ποποιήθηκε και παρατάθηκε με τις ΠΥΣ 35/21.7.2000 
(Φ.Ε.Κ. 171/Α724.7.2000), 22/5.4.2001 (Φ.Ε.Κ. 67/Α/6.4.2001), 
27/4.12.2003 (Φ.Ε.Κ. 279/Α/5.12.2003) και 30/28.11.2005 
(Φ.Ε.Κ. 294/Α72.12.2005). 

5) Το υπ’ αριθμ. Φ.63574/31476/8.11.2001 έγγραφο του 
Υπουργείου Εσωτερικών Δημόσιας Διοίκησης και Απο¬ 
κέντρωσης «Ρύθμιση Θεμάτων του Νόμου 2910/2001». 

6) Το υπ’ αριθμ. 13505/29.3.2006 έγγραφο του Υπουρ¬ 
γείου Εσωτερικών Δημόσιας Διοίκησης και Αποκέντρω¬ 
σης με θέμα «Εγκριση σύναψης συμβάσεων μίσθωσης 
έργου από τη Νομαρχιακή Αυτοδιοίκηση Σάμου με επτά 
(7) άτομα, για χρονικό διάστημα ενός (1) έτους» με το 
οποίο μας γίνεται γνωστό ότι με την υπ’ αριθμ. Πρωτ. 
ΔΙΠΠ/Φ.ΕΓΚΡ.1/66/132/14.3.2006 απόφαση της Επιτροπής 
του άρθρ.2 παρ. 1 της υπ’ αριθμ. 55/1998 ΠΥΣ (Φ.Ε.Κ. 
252/Α/12.11.1998) εγκρίθηκε η σύναψη σύμβασης μίσθω¬ 
σης έργου από τη Νομαρχιακή Αυτοδιοίκηση Σάμου 
με επτά (7) άτομα, διαφόρων ειδικοτήτων, για χρονικό 
διάστημα ενός (1) έτους, υπό την απαραίτητη προϋ¬ 
πόθεση τήρησης των διατάξεων του άρθρου 6 του 
ν. 2527/1997, που ορίζουν μεταξύ άλλων ότι το προς 
ανάθεση έργο δεν πρέπει να ανάγεται στα συνήθη 
καθήκοντα των υπαλλήλων του οικείου φορέα και ότι 
απαγορεύεται η ανανέωση ή παράταση των συμβάσε¬ 
ων αυτών, ως εξής: 

Α) Γ ια την απασχόληση στο Γ ραφείο Πολιτικής Προ¬ 
στασίας (έδρα Σάμος) 

Ενός (1) ατόμου ΠΕ Πολιτικών Μηχανικών 

Ενός (1) ατόμου ΤΕ Τεχνολόγων Πολιτικών Μηχανι¬ 
κών Έργων Υποδομής με αντικείμενο μεταξύ άλλων 
τον έλεγχο μέτρων πρόληψης φυσικών καταστρο¬ 
φών (αποψιλώσεις, καθαρισμοί κ.λπ.) και αμέσων 
επεμβάσεων σε περιπτώσεις φυσικών καταστροφών, 
τη καταγραφή χώρων συγκέντρωσης μηχανημάτων, 
οχημάτων κ.λπ. 


Ενός (1) ατόμου ΤΕ Διοικητικού Λογιστικού, με γνώση 
Η/Υ, με αντικείμενο έργου μεταξύ άλλων τη τήρηση 
σχεδίων, κ,λπ. 

Ενός (1) ατόμου ΔΕ κατηγορίας με γνώση τηλεπικοι¬ 
νωνιακών (κυρίως ασυρμάτων), για το συνεχή έλεγχο 
των δικτύων αυτών. 

Β) Γ ια απασχόληση στο Γ ραφείο Πολιτικής Προστα¬ 
σίας του Επαρχείου Ικαρίας 

Ενός (1) ατόμου ΠΕ Πολιτικών Μηχανικών, με αντι¬ 
κείμενο μεταξύ άλλων τον έλεγχο μέτρων πρόληψης 
φυσικών καταστροφών (αποψιλώσεις, καθαρισμοί κ.λπ.) 
και άμεσων επεμβάσεων σε περιπτώσεις φυσικών κα¬ 
ταστροφών, τη καταγραφή χώρων συγκέντρωσης μη¬ 
χανημάτων, οχημάτων κ.λπ. 

Ενός (1) ατόμου Διοικητικού Λογιστικού με γνώσεις 
Η/Υ, με αντικείμενο έργου μεταξύ άλλων τη τήρηση 
σχεδίων κ,λ.π. 

Γ) Γ ια απασχόληση στο Τ μήμα ΠΑΜ - ΠΣΕΑ 

Ενός (1) ατόμου ΤΕ Διοικητικού Λογιστικού με γνώση 
Η/Υ, με αντικείμενο έργου μεταξύ άλλων τη τήρηση 
σχεδίων κ,λπ. 

6) Το γεγονός ότι κρίνεται επιβεβλημένη η σύναψη 
συμβάσεων μίσθωσης έργου, με τα παραπάνω άτομα για 
τις ανάγκες λειτουργίας των πιο πάνω Τμημάτων της 
Νομαρχιακής Αυτοδιοίκησης Σάμου, αποφασίζουμε: 

Εγκρίνουμε τη σύναψη συμβάσεων μίσθωσης έργου 
από τη Νομαρχιακή Αυτοδιοίκηση Σάμου με επτά (7) 
άτομα, διαφόρων ειδικοτήτων και για χρονικό διάστημα 
ενός (1) έτους, υπό την απαραίτητη προϋπόθεση τήρησης 
των διατάξεων του άρθρ.6 του ν.2527/1997 που ορίζουν 
μεταξύ άλλων ότι το προς ανάθεση έργο δεν πρέπει 
να ανάγεται στα συνήθη καθήκοντα των υπαλλήλων 
του οικείου φορέα και ότι απαγορεύεται η ανανέωση ή 
παράταση των συμβάσεων αυτών, ως εξής: 

Γ ια απασχόληση στο Γ ραφείο Πολιτικής Προστασίας 
(έδρα Σάμος) 

Ενός (1) ατόμου ΠΕ Πολιτικών Μηχανικών 

Ενός (1) ατόμου ΤΕ Τεχνολόγων Πολιτικών Μηχανι¬ 
κών Έργων Υποδομής με αντικείμενο μεταξύ άλλων 
τον έλεγχο μέτρων πρόληψης φυσικών καταστροφών 
(αποψιλώσεις, καθαρισμοί κ.λπ.) και αμέσων επεμβάσεων 
σε περιπτώσεις φυσικών καταστροφών, τη καταγραφή 
χώρων συγκέντρωσης μηχανημάτων, οχημάτων κ.λπ. 

Ενός (1) ατόμου ΤΕ Διοικητικού Λογιστικού, με γνώση 
Η/Υ, με αντικείμενο έργου μεταξύ άλλων τη τήρηση 
σχεδίων, κ,λπ. 

Ενός (1) ατόμου ΔΕ κατηγορίας με γνώση τηλεπικοι¬ 
νωνιακών (κυρίως ασυρμάτων), για το συνεχή έλεγχο 
των δικτύων αυτών. 

Β) Γ ια απασχόληση στο Γ ραφείο Πολιτικής Προστα¬ 
σίας του Επαρχείου Ικαρίας 

Ενός (1) ατόμου ΠΕ Πολιτικών Μηχανικών, με αντι¬ 
κείμενο μεταξύ άλλων τον έλεγχο μέτρων πρόληψης 
φυσικών καταστροφών (αποψιλώσεις, καθαρισμοί κ,λ.π) 
και άμεσων επεμβάσεων σε περιπτώσεις φυσικών κα¬ 
ταστροφών, τη καταγραφή χώρων συγκέντρωσης μη¬ 
χανημάτων, οχημάτων κ.λ.π. 

Ενός (1) ατόμου Διοικητικού Λογιστικού με γνώσεις 
Η/Υ, με αντικείμενο έργου μεταξύ άλλων τη τήρηση 
σχεδίων κ,λπ. 

Γ) Για απασχόληση στο Τμήμα ΠΑΜ - ΠΣΕΑ 

Ενός (1) ατόμου ΤΕ Διοικητικού Λογιστικού με γνώση 
Η/Υ, με αντικείμενο έργου μεταξύ άλλων τη τήρηση 
σχεδίων κ.λπ. 

Η δαπάνη που θα προκληθεί από τις ανωτέρω συμβά¬ 
σεις μίσθωσης έργου, θα βαρύνει τον ίδιο προϋπολογι¬ 
σμό της ανωτέρω Ν.Α, η οποία δεν επιχορηγείται από 
τον κρατικό προϋπολογισμό, για το λόγο αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 3 Απριλίου 2006 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 

ΓΕΩΡΓΙΟΣ ΒΑΘΡΑΚΟΥΛΗΣ 

-♦- 

Αριθμ. 3835 (3) 

Έγκριση σύμβασης μίσθωσης έργου του 
Δήμου Μούδρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη 

1. Τις διατάξεις του άρθρου 6 του ν. 2527/1997 καθώς 
και τις όμοιες των ν. 1735/1987 και 2307/1995 σε συνδυ¬ 
ασμό με τις όμοιες του άρθρου 15 του ν. 3260/2004. 

2. Την υπ’ αριθμ. 192/2005 απόφαση του Δημοτικού 
Συμβουλίου του Δήμου Μούδρου με την οποία ζητείται 
παροχή έγκρισης για σύναψη σύμβασης μίσθωσης έργου 
ενός ατόμου του κλάδου ΔΕΙ Διοικητικού. 

3. Την υπ’ αριθμ. ΔΙΠΠ/Φ. ΕΓΚΡ. 1/500/18274/22.12.2005 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 και την υπ’ αριθμ. 13342/14.3.2006 απόφα¬ 
ση κατανομής του Υφυπουργού Εσωτερικών Δημόσιας 
Διοίκησης και Αποκέντρωσης με την οποία εγκρίθηκαν 
οι συμβάσεις μίσθωσης έργου για τους Πρωτοβάθμιους 
ΟΤΑ για ένα (1) έτος. 

4. Το υπ’ αριθμ. οικ. 14543/21.3.2006 έγγραφο του ΥΠΕΣ- 
ΔΔΑ, αποφασίζουμε: 

Εγκρίνουμε την σύναψη σύμβασης μίσθωσης έργου 
στο Δήμο Μούδρου ενός ατόμου του κλάδου ΔΕΙ Διοι¬ 
κητικού για την λειτουργία του Γ ραφείου του ΟΑΕΔ.. Το 
παραπάνω άτομο θα απασχοληθεί στο έργο που θα του 
ανατεθεί με απόφαση του Δημοτικού Συμβουλίου αντί¬ 
στοιχα για χρονικό διάστημα ενός (1) έτους. Η αμοιβή 
καθορίζεται στο ποσό που θα οριστεί από το Δημοτικό 
Συμβούλιο ή την Δημαρχιακή Επιτροπή ανάλογα. 

Το παραπάνω έργο δεν ανάγεται στον συνήθη κύκλο 
καθηκόντων των υπαλλήλων του Δήμου και απαγορεύ¬ 
εται η ανανέωση ή παράταση της σύμβασης αυτής. 
Με τη σύμβαση μίσθωσης έργου που θα καταρτισθεί 
σύμφωνα με απόφαση του Δημοτικού Συμβουλίου ή της 
Δημαρχιακής Επιτροπής, για δημοτικά συμβούλια πάνω 
από δεκαπέντε μέλη, καθορίζονται οι τυχόν αναγκαίοι 
όροι και κάθε λεπτομέρεια, σχετικά με τα δικαιώματα 
και τις υποχρεώσεις του αναδόχου. 

Σημειώνουμε ότι σε περίπτωση που οι ανωτέρω ανά¬ 
γκες έχουν καλυφθεί σε Προσωπικό είτε με μετάταξη 
είτε με πρόσληψη μόνιμου προσωπικού, παρακαλούμε 
να ενημερώσετε απευθείας το Υπουργείο Εσωτερικών 
Δημόσιας Διοίκησης και Αποκέντρωσης (Δ/νση Οργά¬ 
νωσης και Λειτουργίας ΟΤΑ - Τμήμα Προσωπικού ΟΤΑ 


- τηλ. 210-3332521 εσωτ. 415) εντός πέντε (5) ημερών 
από την λήψη της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Μαρτίου 2006 

Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 

ΓΕΩΡΓΙΟΣ ΒΑΘΡΑΚΟΥΛΗΣ 

-♦- 

Αριθμ. 1672 (4) 

Ανάληψη αρμοδιοτήτων από τη Δημοτική 
Αστυνομία Έδεσσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΙΚΗΣ ΜΑΚΕΔΟΝΙΑΣ 

Έχοντας υπόψη πς διατάξεις: 

1) Των άρθρων 6 παρ. 10 και 7 παρ. 1 του ν. 2503/1997 
«Οργάνωση, Διοίκηση, Στελέχωση της Περιφέρειας, 
ρύθμιση θεμάτων για την Τοπική Αυτ/ση και άλλες δι¬ 
ατάξεις». 

2) Του άρθρου 35 παρ. 12 του ν. 3274/2004 (Φ.Ε.Κ. 
195/τ.Α7ΐ9.10.2004) «Οργάνωση και λειτουργία των Ορ¬ 
γανισμών Τοπικής Αυτοδιοίκησης πρώτου και δεύτερου 
βαθμού». 

3) Το π.δ. 23/2002 (Φ.Ε.Κ. 19/τ.Α77.2.2002), «Αρμοδιότη¬ 
τες σύστημα πρόσληψης, προσόντα, καθήκοντα, δικαιώ¬ 
ματα και υποχρεώσεις του προσωπικού της Δημοτικής 
Αστυνομίας». 

4) Την υπ’ αριθμ. 4/2006 απόφαση του Δημοτικού Συμ¬ 
βουλίου του ΔήμουΈδεσσας, «για την ανάληψη αρμοδι¬ 
οτήτων από την Δημοτική Αστυνομία Έδεσσας». 

5) Την υπ’ αριθμ. 6021/1/5-Γ/16.2.2006 σύμφωνη γνώμη 
της Αστυνομικής Δ/νσης Πέλλας, αποφασίζουμε: 

Εγκρίνουμε την άσκηση των παρακάτω αρμοδιοτήτων 
από την δημοτική αστυνομία Έδεσσας: 

1. Την αρμοδιότητα 14 της παρ. Α' του άρθρου 2 του 
π.δ. 23/2002 που αφορά τον έλεγχο της τήρησης των 
διατάξεων που αφορούν τη ρύθμιση της κυκλοφορίας 
με υποδείξεις και σήματα των Τροχονόμων (άρθρο 3 
του ν. 2696/1999) (Α-57). Η αρμοδιότητα αυτή θα ασκείται 
παραλλήλως με την ΕΛ.ΑΣ. 

2. Την αρμοδιότητα 21 της ως άνω παρ. άρθρου, και 
π.δ. που αφορά την Επιθεώρηση Αμαξωμάτων ή Κοντι¬ 
νών ως προς την εμφάνιση της (απόφαση Υπουργού 
Εμπορίου ΚΙ 2113/1995 (Β 786). 

3. Την αρμοδιότητα 22 της ως άνω παρ. άρθρου, και 
π.δ. που αφορά τον έλεγχο των επιχειρήσεων τουρι¬ 
στικού ενδιαφέροντος σχετικά με την εφαρμογή της 
Τουριστικής Νομοθεσίας (βεβαίωση παραβάσεων, εκτέ¬ 
λεση διοικητικών κυρώσεων κ.λπ. (ν. 393/1976 Α 199, 
ν. 2160/1993) (Α118). 

4. Την αρμοδιότητα 23 της ως άνω παρ., άρθρου, 
και π.δ., που αφορά την προστασία σπηλαίων (απόφα¬ 
ση ΥΠ.Π.Ε. 34593/1983, (β3988) σε συνδυασμό με ΚΥΑ 
ΓΝΟΣ/57263/1994 (Β 894). 

5. Την αρμοδιότητα 24 της ως άνω παρ., άρθρου, και 
π.δ., που αφορά τον έλεγχο της τήρησης των διατάξεων, 
που αφορούν την αλιεία στα εσωτερικά ύδατα (λιμνο¬ 
θάλασσες, λίμνες, ιχθυοτροφεία, ποταμοί, β.δ. 666/1966, 
ν.δ. 420/1970, ν. 2040/1992 και άρθρο 8 του ν. 2332/1995 
(Α 181). 

6. Την αρμοδιότητα 27 της ως άνω παρ., άρθρου και 
π.δ. που αφορά τον έλεγχο της τήρησης των διατά¬ 
ξεων για την προστασία του αστικού και περιαοτικού 
πρασίνου. 

7. Την αρμοδιότητα 30 της ως άνω παρ., άρθρου και 
π.δ. που αφορά την τήρηση των διατάξεων που αφορούν 
το υπαίθριο εμπόριο, και τις λαϊκές αγορές (ν. 2323/95 
(Α145), απόφαση Υφυπουργού Εμπορίου ΚΙ 2113/1995 (Β 
786) και απόφαση Υπουργού Εμπορίου Α2 6813/95 (Β 
1085). 

8. Την αρμοδιότητα 32 της ως άνω παρ., άρθρου και 
π.δ. που αφορά τη θεώρηση των τιμοκαταλόγων των 
δωματίων των ξενοδοχειακών επιχειρήσεων και καταλυ¬ 
μάτων (όρθρο 14 των 503007/76 απόφαση του Γ.Γ. Ε.Ο.Τ. 
η οποία κυρώθηκε με το άρθρο 8 των ν. 1652/1986 και 
η ΚΥΑ 1947/1994 (Β 846). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Έδεσσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 10 Μαρτίου 2006 
Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-*- 

Αριθμ. 2623 (5) 

Τροποποίηση συστατικής πράξης του Συνδέσμου Καθ/ 
τας ΑΛΜΩΠΙΑΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 206 του π.δ. 410/95 
(Δ.Κ.Κ.). 

2. Τις διατάξεις του ν. 2503/1997 (Φ.Ε.Κ. 107/τ.Α730.5.1997), 
«Διοίκηση, οργάνωση, στελέχωση της Περ/ρειας,ρύθμιση 
διατάξεων για την Τοπ. Αυτ/ση και άλλες διατάξεις. 

3. Τις διατάξεις του άρθρου 16 του ν. 2539/1997 «Συ¬ 
γκρότηση Πρωτοβάθμιας Τοπικής Αυτ/σης». 

4. Την υπ’ αριθμ. 14975/22.10.1991 (Φ.Ε.Κ. 895/τ.Β74.11.1991) 
απόφαση του Νομάρχη Πέλλας «περί σύστασης Συνδέ¬ 
σμου Καθαριότητας στο Ν. Πέλλης», όπως τροποποι¬ 
ήθηκε ως προς την επωνυμία, με την υπ’ αριθμ. 3902/ 
23.3.1993 (Φ.Ε.Κ. 253/τ.Β'/12.4.1993) όμοια. 

5. Το γεγονός ότι μετά την εφαρμογή του ν. 2539/1997 
(Φ.Ε.Κ. 244/τ.Α7ΐ997), οι Κοινότητες μέλη του Συνδέσμου, 
καταργήθηκαν και αποτελούν πλέον Δημοτικά Διαμε¬ 
ρίσματα των νεοσύστατων Δήμων Αριδαίας και Εξα- 
πλατάνου. 

6. Την υπ’ αριθμ. 12/2006 απόφαση του Δημοτικού Συμ¬ 
βουλίου Αριδαίας, που λήφθηκε νόμιμα, σχετικά με την 
διεύρυνση του σκοπού και την αύξηση των εισφορών 
των μελών του Συνδέσμου, πέρα από τα όρια της συ¬ 
στατικής πράξης. 

7. Την υπ’ αριθμ. 14/2006 απόφαση του Δημοτικού Συμ¬ 
βουλίου Εξαπλατάνου, που λήφθηκε νόμιμα, σχετικά με 
την διεύρυνση του σκοπού και την αύξηση των εισφο¬ 
ρών των μελών του Συνδέσμου, πέρα από τα όρια της 
συστατικής πράξης. 

8. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γενικού Γραμ¬ 
ματέα» αποφάσεων εγγράφων και άλλων πράξεων στον 


Γ ενικό Δ/ντή, στους Προϊσταμένους Δ/νσεων και Προϊ¬ 
σταμένους Τμημάτων και Γ ραφείων των Υπηρεσιών της 
Περιφέρειας, όπως τροποποιήθηκε και συμπληρώθηκε 
με την υπ’ αριθμ. 7439/19.8.2004 όμοια. 

9. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
Α' 98), αποφασίζουμε: 

Ότι έχουν ληφθεί νόμιμα οι υπ’ αριθμ. 12 και 14/2006 
αποφάσεις των Δημοτικών Συμβουλίων Αριδαίας και 
Εξαπλατάνου αντίστοιχα, με τις οποίες αποφασίζεται η 
διεύρυνση του σκοπού και η αύξηση των εισφορών των 
μελών του Συνδέσμου Καθαριότητας ΑΛΜΩΠΙΑΣ, πέρα 
από τα όρια της υπ’ αριθμ. 14975/22.10.1991 (Φ.Ε.Κ. 895/ 
τ.Β74.11.1991) απόφασης Νομάρχη Πέλλας, με την οποία 
συστάθηκε ο εν λόγω Σύνδεσμος, ως εξής: 

Β. Σκοπός: Σκοπός του Συνδέσμου είναι η λειτουργία 
του Χώρου Υγειονομικής Ταφής Απορριμμάτων, προμή¬ 
θεια απορριμματοφόρων αυτοκινήτων, εκσκαφέων και 
κάδων απορριμμάτων. 

Ε. Πόροι: Πόροι του Συνδέσμου είναι οι εισφορές των 
μελών (Δήμων Αριδαίας και Εξαπλατάνου) του Συνδέ¬ 
σμου. Η εισφορά κάθε μέλους καθορίζεται σε ποσοστό 
5% επί των τακτικών εσόδων αυτού. 

Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του 
Συνδέσμου οικ. έτους 2006. 

Κατά τα λοιπά ισχύει η υπ’ αριθμ. 14975/22.10.1991 (Φ.Ε.Κ. 
895/τ.Β'/4.11.1991) απόφαση Νομάρχη Πέλλας όπως τρο¬ 
ποποιήθηκε με την υπ’ αριθμ. 3902/23.3.1993 (Φ.Ε.Κ. 253/ 
Τ.Β712.4.1993) όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 27 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΣΤΑΜΑΤΗΣ Μ. ΤΣΙΑΚΙΡΗΣ 
-♦- 

Αριθμ. 1957 (6) 

Τροποποίηση συστατικής πράξης του Οργανισμού Πολι¬ 
τισμού Αθλητισμού Νέας Γενιάς Δήμου Αξιούπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 (Δη¬ 
μοτικός και Κοινοτικός Κώδικας). 

2. Την υπ’ αριθμ. 2427/7.6.1999 απόφαση που δημοσι- 
εύθηκε στο Φ.Ε.Κ. 1382/6.7.1999 τεύχος Β' και αφορά την 
σύσταση Ν.Π.Δ.Δ. με την επωνυμία Οργανισμός Πολιτι¬ 
σμού Αθλητισμού Νέας Γ ενιάς Δήμου Αξιούπολης. 

3. Την υπ’ αριθμ. 32/2006 απόφαση του Δ.Σ. Αξιού¬ 
πολης με την οποία αποφασίζεται η αύξηση της ετή¬ 
σιας οικονομικής επιχορήγησης του Δήμου προς τον 
Ο.Π.Α.Ν.Γ.Δ.Α. 

4. Την υπ’ αριθμ. 5631/2000 απόφαση του Γ εν. Γ ραμμα¬ 
τέα Περιφέρειας Κεντρικής Μακεδονίας περί: «Ορισμού 
εισηγητών και μεταβίβαση εξουσίας υπογραφής με εντο¬ 
λή Γ ενικού Γ ραμματέα, αποφάσεων εγγράφων και άλ¬ 
λων πράξεων στον Γ ενικό Δ/ντή, στους Προϊσταμένους 
Δ/σεων και Προϊσταμένους Τ μημάτων και Γ ραφείων των 
Υπηρεσιών της Περιφέρειας», αποφασίζουμε: 

Τροποποιούμε την συστατική πράξη του Οργανισμού 
Πολιτισμού Αθλητισμού Νέας Γενιάς Δήμου Αξιούπολης, 
στο μέρος που αναφέρεται στην ετήσια επιχορήγηση 
του Δήμου προς τον Ο.Π.Α.Ν.Γ.Δ.Α. ώστε να γίνει από 
3.000.000 δρχ. (8.804,10€) που ήταν, σε 115.000,00€ δη¬ 
λαδή αυξάνεται κατά 106.195,90€. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δήμου Αξι¬ 
ούπολης, η οποία ανέρχεται στο ύψος των 106.195,90€ η 
οποία είναι γραμμένη στον Κ.Α. 00-6715.001 των εξόδων 
έτους 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 3 Απριλίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

-♦- 

(7) 

Απόκτηση της Ελληνικής Ιθαγένειας από την Ομογενή 
ΚΑΡΑΤΣΑΟΥΣΕΒΑ ΛΥΝΤΑ (ΚΑΒΑΩΗΑϋΒΗΕνΑ Ι_ΙϋΑ) 
του Γεώργιου και της Ζαγράφας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Με την υπ’αριθμ. 1774/23.3.2006 απόφαση του Γ ενικού 
Γραμματέα Περιφέρειας Κρήτης, που εκδόθηκε σύμ¬ 
φωνα με τις κείμενες διατάξεις, γίνεται δεκτή η από 
1.8.2003 αίτηση της Ομογενούς ΚΑΡΑΤΣΑΟΥΣΕΒΑ ΛΥ- 
ΝΤΑΣ (ΚΑΒΑΟΗΑΙΙδΗΕνΑ ίΟΑ) του Γεώργιου και της 
Ζαγράφας περί απόκτησης της Ελληνικής Ιθαγένειας 
και εγκρίνεται ο εξελληνισμός του κυρίου ονόματος 
και του επωνύμου της από ΚΑΡΑΤΣΑΟΥΣΕΒΑ ΛΥΝΤΑ 
σε ΚΑΡΑΤΣΑΟΥΣΙΔΗ ΛΥΔΙΑ. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης 
στην Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 129 (8) 

Σύσταση νομικού προσώπου με την επωνυμία «Οργανι¬ 
σμός Εφαρμογής Πολεοδομικού Σχεδιασμού Ν. Εύ¬ 
βοιας». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΕΥΒΟΙΑΣ 

Έχοντας υπόψη: 

1. Το άρθρο 6 του ν. 2508/1997 (Φ.Ε.Κ. 124Α/1997). 

2. Την 1622/24.2.2006 εισήγηση Δ/νσης Χωροταξίας και 
Οικισμού Ν. Εύβοιας. 

3. Την απόφαση Νομαρχιακού Συμβουλίου Εύβοιας 
14/2006 (Πρακτικό Νο2/27.2.2006), αποφασίζουμε; 

Άρθρο Ιο: Στην Νομαρχιακή Αυτοδιοίκηση Εύβοιας 
συνίσταται νομικό πρόσωπο δημοσίου δικαίου με την 
επωνυμία «Οργανισμός Εφαρμογής Πολεοδομικού Σχε- 
διασμού Ν. Ευβοίας».Έδρα του οργανισμού είναι η Χαλ¬ 
κίδα και έχει πλήρη διοικητική και οικονομική αυτοτέλεια 
και εποπτεύεται από τον Νομάρχη Εύβοιας και από το 
Νομαρχιακό Συμβούλιο Εύβοιας. 


Άρθρο 2ο:Έργο του Οργανισμού είναι: 

Α) Η παρακολούθηση εφαρμογής των Γ ενικών Πολε- 
οδομικών Σχεδίων (ΓΠΣ) και των Σχεδίων Χωροταξικής 
-Οικιστικής Οργάνωσης Ανοικτής Πόλης (ΣΧΟΟΑΠ), που 
εγκρίνονται σύμφωνα με το ν.2508/1997 καθώς και των 
ΓΠΣ ή ΖΟΕ που εγκρίνονται με το ν.1337/1983, μέσα στα 
όρια του Νομού. 

Β) Η παρακολούθηση της εκπόνησης των μελετών 
ΓΠΣ, ΣΧΟΟΑΠ ή ΖΟΕ, εντός του Νομού και ανεξάρτητα 
από το φορέα χρηματοδότησης και ανάθεσης τους και 
η υποβολή προτάσεων κατά την εκπόνηση των μελε¬ 
τών. 

Γ) η επίβλεψη των μελετών ΓΠΣ, ΣΧΟΟΑΠ ή ΖΟΕ που 
ανατίθενται από τη Νομαρχιακή Αυτοδιοίκηση. 

Δ) Η κίνηση της διαδικασίας έγκρισης και αναθεώ¬ 
ρησης των ΓΠΣ και ΣΧΟΟΑΠ και η γνωμοδότηση των 
μελετών αυτών αντί του Περιφερειακού Συμβουλίου 
Χωροταξίας Οικισμού και Περιβάλλοντος. 

Ε) Η κατάρτιση ετήσιων και μακροπρόθεσμων προ¬ 
γραμμάτων. Με τα προγράμματα αυτά καθορίζονται 
τα έργα, οι εργασίες και κάθε είδους ενέργειες που 
απαιτούνται κατά περίπτωση για την εφαρμογή του 
ΓΠΣ, του ΣΧΟΟΑΠ, της ΖΟΕ, καθώς και οι επιβαλλόμενες 
προτεραιότητες για την εκτέλεση των προγραμμάτων 
αυτών. Τα προγράμματα ο οργανισμός τα εισηγείται 
στους οικείους οργανισμούς Τοπικής Αυτοδιοίκησης. 
Παράλληλα επισημαίνει ενέργειες αντίθετες ή μη εναρ¬ 
μονιζόμενες προς τις ρυθμίσεις και κατευθύνσεις ΓΠΣ, 
ΣΧΟΟΑΠ και ΖΟΕ, καθώς και καθυστερήσεις κατά την 
εκτέλεση των προγραμμάτων εφαρμογής των σχεδίων 
αυτών και απευθύνει προς τις αρμόδιες υπηρεσίες και 
τους υπευθύνους ιδιώτες σχετικές συστάσεις και συ¬ 
γκεκριμένες προτάσεις. 

Ζ) Παρακολουθεί ειδικότερα τις ενέργειες των οικείων 
πολεοδομικών υπηρεσιών κατά την άσκηση των αρμοδι¬ 
οτήτων τους που σχετίζονται με την εφαρμογή των ΓΠΣ, 
ΣΧΟΟΑΠ και ΖΟΕ και ιδίως με την πρόοδο των σχετικών 
διοικητικών διαδικασιών και άλλων αναγκαίων ενεργειών 
και απευθύνει προς τις υπηρεσίες αυτές οδηγίες για 
γενικά ή ειδικά θέματα που αφορούν την εφαρμογή 
των σχεδίων αυτών και προβαίνει σε κάθε αναγκαία 
κατά την κρίση του ενέργεια, ώστε να εξασφαλισθεί η 
ορθή και ταχεία εφαρμογή των ΓΠΣ, ΣΧΟΟΑΠ και των 
αντίστοιχων ΖΟΕ. 

Η) Η κατάρτιση ετήσιας έκθεσης που υποβάλλεται 
το Φεβρουάριο έκαστου έτους στον Υπουργό ΠΕΧΩΔΕ 
και στο Νομαρχιακό Συμβούλιο στην οποία περιέχε- 
ται γενική εκτίμηση της πορείας εφαρμογής των ΓΠΣ, 
ΣΧΟΟΑΠ και ΖΟΕ κατά το προηγούμενο ημερολογιακό 
έτος, αναφέρονται οι περιπτώσεις παραβίασης τους 
και καθυστέρησης της εφαρμογής τους και οι σχετικές 
ενέργειες του νομικού προσώπου και μέτρα για την 
αντιμετώπιση των προβλημάτων που διαπιστώθηκαν. 
Η έκθεση αυτή κοινοποιείται σε όλους τους δήμους 
και κοινότητες που εμπίπτουν στην αρμοδιότητα του 
νομικού προσώπου, καθώς και στην αντίστοιχη Νο¬ 
μαρχιακή Επιτροπή Χωροταξία και Περιβάλλοντος του 
Υπουργείου Γεωργίας και στις αρμόδιες Περιφερειακές 
Υπηρεσίες του Υπουργείου Πολιτισμού και του Υπουρ¬ 
γείου Ανάπτυξης. 

Θ) Η άσκηση των λοιπών αρμοδιοτήτων που τους 
παρέχει ο ν. 2508/1997, όπως ισχύει σήμερα και δεν 
αναφέρονται παραπάνω. 

Άρθρο 3ο: Ο Οργανισμός διοικείται από πενταμελή 
εκτελεστική επιτροπή, η οποία συγκροτείται με απόφα¬ 
ση του Νομαρχιακού Συμβουλίου Εύβοιας. Ως μέλη της 
εκτελεστικής επιτροπής τακτικά και αναπληρωματικά, 
ορίζονται μέλη του Νομαρχιακού Συμβουλίου, δημοτικοί 
ή κοινοτικοί υπάλληλοι, υπάλληλοι του Δημοσίου, των 
οργανισμών της πρωτοβάθμιας και δευτεροβάθμιας το¬ 
πικής αυτοδιοίκησης, των νομικών προσώπων του δημό¬ 
σιου τομέα και των λοιπών δημόσιων επιχειρήσεων και 
ιδιώτες με ειδικές γνώσεις και πείρα σε θέματα συναφή 
προς τις αρμοδιότητες του Οργανισμού. Σε κάθε περί¬ 
πτωση, στην εκτελεστική επιτροπή ορίζεται ως τακτικό 
μέλος ένα τουλάχιστον μέλος του Νομαρχιακού Συμβου¬ 
λίου. Σε κάθε επίσης περίπτωση, δύο τουλάχιστον μέλη 
της εκτελεστικής επιτροπής πρέπει να έχουν ειδικές 
γνώσεις και πείρα σε θέματα συναφή προς τις αρμοδι¬ 
ότητες του Οργανισμού. Ο Οργανισμός εκπροσωπείται 
από τον πρόεδρο της εκτελεστικής επιτροπής. 

Άρθρο 4ο: Με την απόφαση συγκρότησης της εκτε¬ 
λεστικής επιτροπής ορίζεται μεταξύ των μελών της ο 
πρόεδρος και ο αντιπρόεδρος. Οταν ο πρόεδρος ελ¬ 
λείπει, απουσιάζει ή κωλύεται, αναπληρώνεται από τον 
αντιπρόεδρο. 

Με την ίδια απόφαση ορίζονται και τα τρία αναπλη¬ 
ρωματικά μέλη της επιτροπής, τα οποία αναπληρώνουν, 
κατά τη σειρά ορισμού τους, τα τακτικά μέλη όταν 
αυτά ελλείπουν, απουσιάζουν ή κωλύονται. Τα μέλη της 
εκτελεστικής επιτροπής ορίζονται για τριετή θητεία 
που μπορεί να ανανεώνονται. Ανάκληση μέλους κατά 
τη διάρκεια της θητείας του είναι δυνατή και γίνεται 
με απόφαση του οικείου Νομαρχιακού Συμβουλίου. Η 
εκτελεστική επιτροπή μπορεί, ανάλογα με τα συζητού- 
μενα θέματα, να καλεί στις συνεδριάσεις εκπροσώπους 
υπουργείων και άλλων φορέων του δημόσιου τομέα, 
καθώς και εκπροσώπους των παραγωγικών τάξεων, των 
επιστημονικών και κοινωνικών φορέων. Οι εκπρόσωποι 
αυτοί παρίστανται σε όλη τη διάρκεια της συνεδρία¬ 
σης με συμβουλευτική ψήφο. Επίσης με απόφαση του 
Νομαρχιακού Συμβουλίου ορίζεται ο γραμματέας της 
εκτελεστικής επιτροπής με τον αναπληρωτή του. 

Άρθρο 5ο: Για την εξυπηρέτηση του Οργανισμού δια¬ 
τίθεται διοικητικό, επιστημονικό, τεχνικό και βοηθητικό 
προσωπικό της Νομαρχιακής Αυτοδιοίκησης. Η διάθεση 
του προσωπικού αυτού γίνεται με απόφαση του Νομαρ¬ 
χιακού Συμβουλίου. Είναι δυνατή η πρόσληψη προσω¬ 
πικού για την εξυπηρέτηση του Οργανισμού, μετά από 
πρόταση του Νομαρχιακού Συμβουλίου και σύμφωνα 
με τις γενικές διατάξεις που προβλέπουν την πρόσλη¬ 
ψη υπαλλήλων της Νομαρχιακής Αυτοδιοίκησης. Μέχρι 
την έκδοση του π.δ/τος της παρ. 10 του άρθρου 6 του 
ν.2508/1997, το απαιτούμενο προσωπικό για τη λειτουρ¬ 
γία του Οργανισμού διατίθεται από τη Νομαρχιακή Αυ¬ 
τοδιοίκηση Εύβοιας και εξακολουθεί να υπόκειται στις 
υποχρεώσεις που απορρέουν από την υπηρεσιακή του 
κατάσταση και να διατηρεί πλήρη τα δικαιώματα του, 
τις αποδοχές, τα συνταξιοδοτικά δικαιώματα κ.λπ. 

Στην περίπτωση έκδοσης του παραπάνω π.δ/τος ο 
οργανισμός οφείλει να αναμορφώσει την λειτουργία 
του σύμφωνα με τα οριζόμενα στο π.δ/γμα. 

Γ ια την εκπλήρωση του έργου του Οργανισμού επιτρέ¬ 
πεται να ανατίθεται η εκτέλεση συγκεκριμένων εργασι¬ 
ών και σε ιδιώτες, αν κατά την κρίση της εκτελεστικής 
επιτροπής αυτό καθίσταται αναγκαίο και σύμφωνα με 


τις διατάξεις που αφορούν την ανάθεση έργων των 
οργανισμών τοπικής αυτοδιοίκησης. 

Άρθρο 6ο: Στα μέλη της εκτελεστικής επιτροπής του 
γραμματέα καθώς και στους υπαλλήλους που διατίθε¬ 
νται στον Οργανισμό είναι δυνατόν να καταβάλλεται 
υπερωριακή αποζημίωση καθώς και η κάλυψη οδοιπο¬ 
ρικών εξόδων και εκτός έδρας μετακινήσεων που απο¬ 
σκοπούν αποκλειστικά στην εξυπηρέτηση του έργου 
του Οργανισμού. (Οι αποζημιώσεις του προέδρου και 
των μελών της εκτελεστικής επιτροπής καθορίζονται με 
απόφαση του Νομαρχιακού Συμβουλίου εφαρμοζομένων 
αναλόγως των διατάξεων του άρθρου 18 του ν. 1505/ 
1984 (Φ.Ε.Κ. 194Α). 

Άρθρο 7ο: Πόροι του Οργανισμού είναι: 

Α) Τακτική ετήσια κρατική επιχορήγηση που εγγράφε- 
ται στον προϋπολογισμό του ΥΠΕΧΩΔΕ και αποδίδεται 
στον Οργανισμό με απόφαση του Υπουργού, όπως ει¬ 
δικότερα ορίζεται σε αυτή. 

Β)Έκτακτη ετήσια κρατική επιχορήγηση από τον προ¬ 
ϋπολογισμό των δημοσίων επενδύσεων που δεν μπορεί 
να είναι μικρότερη από το 2% των πόρων που διαθέτει 
ο προϋπολογισμός αυτός για έργα (στις περιοχές που 
έχουν εγκριθεί ΓΠΣ ή ΣΧΟΟΑΠ) 

Γ) Ποσοστό 10 έως 20% από τα έσοδα των δήμων 
και κοινοτήτων (για τους οποίους έχουν εγκριθεί ΓΠΣ 
ή ΣΧΟΟΑΠ) και που προέρχονται από το μέρος του τέ¬ 
λους ακίνητης υπηρεσίας του άρθρου 24 του ν.2130/1993, 
κατά τα λοιπά όπως στην παρ. 6γ του άρθρου 3 του ν. 
2508/1997 οριζόμενα. 

Δ) Πρόστιμα και τέλη που επιβάλλονται από τον Ορ¬ 
γανισμό στους ρυπαίνοντες το περιβάλλον. 

Ε) Τα έσοδα που προκύπτουν από την εφαρμογή στην 
περιοχή του ΓΠΣ ή ΣΧΟΟΑΠ μέσων πολεοδομικής επέμ¬ 
βασης και πολεοδομικών θεσμών, όπως ο κοινωνικός 
συντελεστής δόμησης, κατά τα λοιπά όπως στην παρ. 
6ε του άρθρου 3 του ν. 2508/1997 οριζόμενα. 

Στ) Μέρος από ειδικές φορολογίες για την προστα¬ 
σία του περιβάλλοντος και αντιρρυπαντική πολιτική 
κατά τα λοιπά όπως στην παρ. 6στ του άρθρου 3 του 
ν.2508/1997 οριζόμενα. 

Ζ) Κάθε άλλο έσοδο από οποιαδήποτε αιτία (περιλαμ- 
βανομένων αναλόγως και των ανταποδοτικών τελών 
υπέρ της Νομαρχιακής Αυτοδιοίκησης Εύβοιας). 

Άρθρο 8ο: Οι πόροι του Οργανισμού διατίθενται για 
τις δαπάνες λειτουργίας του και για τη μερική ή ολική 
χρηματοδότηση μελετών, προγραμμάτων, έργων ή άλ¬ 
λων δραστηριοτήτων δημόσιων φορέων, της τοπικής 
αυτοδιοίκησης ή άλλων φορέων με αποκλειστικό σκοπό 
την εφαρμογή των ΓΠΣ, ΣΧΟΟΑΠ ή ΖΟΕ του νομού. 

Οι δαπάνες για την εκπλήρωση του σκοπού του Οργα¬ 
νισμού πραγματοποιούνται σύμφωνα με τον οικονομικό 
κανονισμό του Οργανισμού. Ο οικονομικός κανονισμός 
καταρτίζεται από την εκτελεστική επιτροπή και εγκρί- 
νεται (με απόφαση του Νομαρχιακού Συμβουλίου). Κατά 
την έγκριση αυτής μπορούν να γίνουν τροποποιήσεις 
και συμπληρώσεις. 

Ο Οργανισμός στα δικαστήρια ή διοικητικές αρχές 
έχει τα δικονομικά προνόμια του Δημοσίου, ιδίως ως 
προς τις προθεσμίες, τα μέσα απόδειξης, τον τρόπο 
παράστασης και τα μέσα εκτέλεσης. Τα ίδια δικονομι- 
κά προνόμια έχει σε όλα τα στάδια της εκτέλεσης και 
ιδίως εκείνα που αφορούν την κατάταξη του Δημοσίου 
σε πλειστηριασμό ή πτώχευση. 

Αρθρο 9ο: Η αναμόρφωση των διατάξεων του παρό¬ 
ντος γίνεται με απόφαση του Νομαρχιακού Συμβουλίου, 
δημοσιευόμενης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 4 Απριλίου 2006 

Ο Πρόεδρος Ν.Σ. 

ΝΙΚΟΛΑΟΣ ΖΕΡΒΑΣ 

-♦- 

Αριθμ. 15184 (9) 

Κατανομή ωρών υπερωριακής με αμοιβή εργασίας, στους 
μονίμους υπαλλήλους της Δ/νσης Αγροτικής Ανάπτυ¬ 
ξης Λασιθίου που ασχολούνται στο Πρόγραμμα κα¬ 
ταπολέμησης του Δάκου της Ελιάς έτους 2006. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Το άρθρο 16 του ν. 3205/2003 «Αναμόρφωση μισθο¬ 
λογίου Προσωπικού της Δημόσιας Διοίκησης». 

2. Το άρθρο 25 παρ. 7 του ν. 2738/1999. 

3. Το άρθρο 15 του ν. 2592/1998. 

4. Το άρθρο 10 του ν. 2732/1999. 

5. Τις αυξημένες ανάγκες για υπερωριακή απασχόληση 
του εμπλεκόμενου Προσωπικού στο πρόγραμμα Δακο- 
κτονίας 2006 δεδομένου ότι η φύση των εργασιών δεν 
υπόκειται στους περιορισμούς του ωραρίου λειτουργίας 
των Υπηρεσιών. 

6. Την υπ’ αριθμ. 9605/2.3.2006 απόφαση μας με θέμα 
«ανάθεσης καθηκόντων Δακοκτονίας στο Προσωπικό 
της Δ/νσης Αγροτικής Ανάπτυξης Λασιθίίου για το έτος 
2006». 

7. Την υπ’ αριθμ. 14802/.4.2006 Τροποιητική απόφαση 
μας. 

8. Την υπ’ αριθμ. 123877/24.5.2005) Φ.Ε.Κ. 775/Β/9.6.2005 
κοινή υπουργική απόφαση Υπ. Οικονομίας και Οικονο¬ 
μικών και του Υπ. Αγροτικής Ανάπτυξης και Τροφίμων 
σύμφωνα με την οποία η δακική περίοδο διαρκεί από 
1-3 μέχρι 31-12 κάθε έτους. 

9. Το υπ’ αριθμ. 116149/21.2.2006 Υπ. Αγροτικής Ανά¬ 
πτυξης και Τροφίμων με θέμα: «υπερωριακή με αμοιβή 
εργασία στους υπαλλήλους των ΝΑ. που ασχολούνται 
με το πρόγραμμα Δακοκτονίας», αποφασίζουμε: 

Καθορίζουμε: 

1. Τον αριθμό των Δ/ντών, Εποπτών Δακοκτονίας, των 
Λογιστών και Γραμματέων των Δ/νσεων Αγροτικής Ανά¬ 
πτυξης (καταργηθέντων Ταμείων Προστασίας ελαιοπα¬ 
ραγωγής όπως παρακάτω: 

Δ/ντής Δακοκτονίας 1, Αναπληρωτής Δ/ντής Δακοκτο¬ 
νίας 1, Επόπτες Δακοκτονίας 3, Αναπληρωτές Επόπτες 
3, Λογιστής 1, Γραμματέας 1. 

Στους ανωτέρω υπαλλήλους παρέχεται υπερωριακή 
με αμοιβή εργασία εντός του χρονικού διαστήματος 
1.3.2006 μέχρι 31.12.2006 ως ακολούθως: 

α) Δ/ντής Δακοκτονίας ώρες μέχρι (400) τετρακόσες 
για απογευματινή εργασία. 

β) Επόπτες δακοκτονίας ώρες για τον καθένα μέχρι 
(600) εξακόσιες για απογευματινή εργασία. 

γ) Ο Αναπληρωτής Δ/ντής, οι Αναπληρωτές Επόπτες 
θα αμείβονται υπερωριακά μόνο όταν εκτελούν κανο¬ 
νικά τα καθήκοντα τους σε περίπτωση απουσίας των 
τακτικών Δ/ντών, εποπτών. 


δ) Λογιστής ώρες μέχρι (320) τριακόσιες είκοσι για 
απογευματινή εργασία. 

ε) Γ ραμματέας ώρες μέχρι (200) διακόσες για απο¬ 
γευματινή εργασία. 

2. Ο Δ/ντής Δακοκτονίας, ο αναπληρωτής Δ/ντής Δα¬ 
κοκτονίας οι Επόπτες Δακοκτονίας, οι αναπληρωτές 
επόπτες, ο Λογιστής και ο Γραμματέας Δακοκτονίας 
οι οποίοι θα εφαρμόσουν το Πρόγραμμα Δακοκτονίας 
έτους 2006 (των καταργηθέντων Ταμείων Προστασίας 
Ελαιοπαραγωγής) είναι υπάλληλοι της Δ/νσης Αγρο¬ 
τικής Ανάπτυξης Λασιθίου της Νομαρχιακής Αυτοδι¬ 
οίκησης Λασιθίου, που έχουν ορισθεί από τον οικείο 
Νομάρχη. 

3. Με απόφαση του Δ/ντη Αγροτικής Ανάπτυξης Λα¬ 
σιθίου των αντιστοίχων Υπηρεσιών θα καθορίζονται οι 
μήνες της ως άνω υπερωριακής με αμοιβή εργασίας 
και ο αριθμός των ωρών κατά μήνα για τον καθένα 
υπάλληλο, ανάλογα με τις ανάγκες εφαρμογής του προ¬ 
γράμματος δακοκτονίας. 

4. Η απογευματινή υπερωριακή απασχόληση με αμοιβή 
θα εκτελείται όλες τις εργάσιμες ημέρες της εβδομάδας 
και από ώρας 15.00 μέχρι 20.00. 

Υπεύθυνος για την παρακολούθηση και τον έλεγχο 
της πραγματοποίησης προσφοράς της προαναφερόμε- 
νης εργασίας, θα είναι ο Διευθυντής της Δ/νσης Αγρο¬ 
τικής Ανάπτυξης Λασιθίου. 

5. Η συνολική δαπάνη για την κάλυψη της υπερωρια- 
κής απασχόλησης ανέρχεται στο ποσό των (25.000,00€) 
είκοσι πέντε χιλιάδων πεντακοσίων ευρώ. 

6. Η πληρωμή της υπερωριακής απασχόλησης θα γίνει 
από τις σχετικές πιστώσεις των Ν.Α. στις ελαιοκομικές 
περιοχές των οποίων θα εφαρμοστεί το Πρόγραμμα 
Δακοκτονίας (Φ. 29/110 ΚΑΕ 5196). 

7. Η παρούσα απόφαση να δημοσιευθεί στην Εφημερί¬ 
δα της Κυβερνήσεως και στην Εφημερίδα ΑΝΑΤΟΛΗ και 
να αναρτηθεί στον πίνακα ανακοινώσεων της Ν.Α. Λα¬ 
σιθίου με αποδεικτικό ανάρτησης, και έχει αναδρομική 
ισχύ (1) ενός μηνός από τη δημοσίευσή της στο Φ.Ε.Κ. 

Αγιος Νικόλαος, 5 Απριλίου 2006 

Ο Νομάρχης 
ΑΝΤΩΝΙΟΣ ΣΤΡΑΤΑΚΗΣ 

-♦- 

Αριθμ. 2231 (10) 

Έγκριση πραγματοποίησης υπερωριακής με αμοιβή ερ¬ 
γασίας από υπαλλήλους που ασχολούνται στο Πρό¬ 
γραμμα Καταπολέμησης του Δάκου της Ελιάς το 
2006. 

Ο ΑΝΤΙΝΟΜΑΡΧΗΣ ΧΙΟΥ 

Έχοντας υπόψη: 

1) Το ν. 2218/1994 για τη Νομαρχιακή Αυτοδιοίκηση και 
το ν. 2240/1994 που τον συμπλήρωσε. 

2) Την υπ’ αριθμ. 89/22.6.2003 (Φ.Ε.Κ. 1304/Β/26.8.2004) 
απόφαση του Νομαρχιακού Συμβουλίου Χίου, με θέμα 
«Τροποποίηση του Οργανισμού Οργάνωσης και Λειτουρ¬ 
γίας της Νομαρχιακής Αυτοδιοίκησης Χίου». 

3) Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, των ΝΠΔΔ και ΟΤΑ κ.λπ. που δημοσιεύθηκε 
στο Φ.Ε.Κ. 297/Α/23.12.2003. 

4) Τις διατάξεις του άρθρου 15 του ν. 2592/1998 «Ανα¬ 
προσαρμογή συντάξεων πολιτικών συνταξιούχων του 

Δημοσίου, ρύθμιση συνταξιοδοτικών θεμάτων και άλλες 
διατάξεις» που δημοσιεύθηκε στο Φ.Ε.Κ. 57/Α/18.3.1998. 

5) Τις διατάξεις του άρθρου 10 του ν. 2732/1999 «Διε- 
παγγελματικές Οργανώσεις και ρύθμιση θεμάτων αρμο¬ 
διότητας του Υπουργείου Γεωργίας», που δημοσιεύθηκε 
στο Φ.Ε.Κ. 154/Α/20.7.1999. 

6) Τις διατάξεις του άρθρου 35 παρ. 7 του π.δ. 410/1995, 
όπως αυτό αντικαταστάθηκε από το άρθρο 25 του 
ν.2738/1999 «περί Συλλογικών Διαπραγματεύσεων στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις», που δημοσιεύθηκε 
στο Φ.Ε.Κ. 180/Α/9.9.1999. 

7) Το π.δ.30/1996 Φ.Ε.Κ. 21/Α/2.2.1996, που αφορά τις 
Νομαρχιακές Αυτοδιοικήσεις. 

8) Το άρθρο 18 του ν. 2470/1997. 

9) Το υπ’ αριθμ. 115150/30.1.2006 έγγραφο του Υπουρ¬ 
γείου Αγροτικής Ανάπτυξης και Τροφίμων «Δακοκτονία 
έτους 2006». 

10) Την υπ’ αριθμ. 5/2.1.2006 απόφαση του Νομάρχη 
Χίου, με την οποία ορίσθηκε Αντινομάρχης ο Νικόλαος 
Νύκτας και την υπ’ αριθμ. 17/2.1.2006 απόφαση του Νο¬ 
μάρχη Χίου με την οποία μεταβίβασε τις αρμοδιότητες 
στον Αντινομάρχη. 

11) Το υπαριθ. 13/31.3.2000 (θέμα 13°), με αύξοντα αριθμό 
80/2006, Πρακτικό της Νομαρχιακής Επιτροπής Χίου με 
το οποίο εγκρίνεται η εφαρμογή δακοκτόνων μέτρων 
στη Χίο και ορίζονται: ο Δ/ντής Δακοκτόνων, Επόπτης 
Δακοκτονίας, Λογιστής και Διοικητικός κατά το έτος 
2006. 

12) Τη διαπίστωση της ανάγκης για υπερωριακή απα¬ 
σχόληση των υπαλλήλων που θα απασχοληθούν στην 
εφαρμογή του εποχιακού προγράμματος δακοκτονίας 
έτους 2006, αποφασίζουμε: 

1) Εγκρίνουμε την καθιέρωση υπερωριακής με αμοιβή 
εργασίας απογευματινών ωρών και Κυριακών και Εξαι¬ 
ρέσιμων ημερών και την πραγματοποίηση από τους 
υπαλλήλους της Δ/νσης Αγροτικής Ανάπτυξης Χίου που 
ορίσθηκαν με το αριθμ. 8/31.3.2006 Πρακτικό της Νο¬ 
μαρχιακής Επιτροπής, για την εκτέλεση των εργασιών 
Δακοκτονίας στη Χίο κατά το τρέχον έτος 2006, ως 
ακολούθως: 

Α. Αριθμός υπαλλήλων: 4 

Β. Συνολικός αριθμός ωρών απογευματινής εργασίας 
μέχρι: 1.108. 


Γ. Συνολικός αριθμός ωρών Κυριακών και εξαιρέσιμων 
412. 

Δ. Αναλυτικά ανά δικαιούχο οι κατ’ ανώτατο όριο συ¬ 
νολικές ώρες απογευματινής και Κυριακών και Εξαιρέ¬ 
σιμων, αναλύονται όπως ακολουθεί: 

1) α) Δ/ντής Δακοκτονίας: Μέχρι 288 ώρες απογευ¬ 
ματινές. 

β) Δ/ντής Δακοκτονίας: Μέχρι 112 ώρες, Κυριακών, 
εξαιρέσιμων και νυκτερινών 

2) α) Επόπτης Δακοκτονίας: Μέχρι 456 ώρες απογευ¬ 
ματινές. 

β) Επόπτης Δακοκτονίας: Μέχρι 144 ώρες, Κυριακών, 
εξαιρέσιμων και νυκτερινών 

3) α) Λογιστής Δακοκτονίας: Μέχρι 224 ώρες απο¬ 
γευματινές. 

β) Λογιστής Δακοκτονίας: Μέχρι 96 ώρες, Κυριακών, 
εξαιρέσιμων και νυκτερινών 

4) α) Γραμματέας Δακοκτονίας: Μέχρι 150 ώρες απο¬ 
γευματινές. 

β) Γ ραμματέας Δακοκτονίας: Μέχρι 50 ώρες, Κυριακών, 
εξαιρέσιμων και νυκτερινών 

2) Με απόφαση του Δ/ντή Αγροτικής Ανάπτυξης Χίου, 
θα καθορισθούν οι μήνες και ο αριθμός των ωρών κατά 
μήνα για τον καθένα ανάλογα με τις ανάγκες εφαρμο¬ 
γής του Προγράμματος Δακοκτονίας. 

3) Η υπερωριακή απασχόληση θα εκτελείται την πε¬ 
ρίοδο εφαρμογής του Προγράμματος δακοκτονίας και 
συγκεκριμένα θα αρχίσει από τις 1 Μαρτίου και θα τελει¬ 
ώσει στις 31 Δεκεμβρίου 2006. Για την παρακολούθηση 
και τον έλεγχο της πραγματικής προσφοράς της ως 
άνω υπερωριακής εργασίας, υπεύθυνος είναι ο Προϊ¬ 
στάμενος της Δ/νσης Αγροτικής Ανάπτυξης Χίου. 

4) Η δαπάνη της υπερωριακής εργασίας θα βαρύνει 
τις εγκεκριμένες πιστώσεις του Προϋπολογισμού της 
Νομαρχιακής Αυτοδιοίκησης Χίου οικονομικού Έτους 
2006, του Προγράμματος Δακοκτονίας και ανέρχεται 
στο ποσό των 13.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 5 Απριλίου 2006 

Ο Αντινομάρχης 
ΝΙΚΟΛΑΟΣ ΝΥΚΤΑΣ 

